স্ত্রী মুক্তি সংগঠন
স্ত্রী মুক্তি সংগঠন হল একটি বেসরকারি সংস্থা, এটি ১৯৭৫ সালে প্রতিষ্ঠিত হয়েছিল। এই সংস্থা নারীর ক্ষমতায়নের জন্য কাজ করে, প্রধানত নারীর সমস্যা সম্পর্কে সমাজে সচেতনতা সৃষ্টি করে এবং শিক্ষা, স্বাস্থ্যসেবা ও লিঙ্গ সমতার মাধ্যমে নারীর জীবনকে উন্নত করে। এটি একটি স্বায়ত্তশাসিত, নিবন্ধিত সংস্থা যা কোনো রাজনৈতিক দল বা রাজনৈতিক গোষ্ঠীর সাথে সম্পৃক্ত নয়। এটির কেন্দ্র রয়েছে মুম্বাইয়ের দাদর, চেম্বুর, পাওয়াই, পারেল এবং গোভান্দিতে, নবি মুম্বইয়ের ভাশি এবং কোপারখাইরানে এবং থানেতে। এছাড়াও পুনে, বুলদানা এবং ওসমানাবাদের মতো অন্যান্য শহরেও এদের কেন্দ্র রয়েছে।